جە ڤییەرێوی هامۆشییەنە جە میانو ملەو باڵکی و دەگاو نژماری سەر بە شارستانو مەریوانی، تانکەرێوی پەڕ جە نەوتێ خامێ هۆروێڵیا. ڤییەرەکە کارەساتێوی ژیوگەییش ونەکەوتەنەوە و هەزارن لییترێ نەوتێ خامە ناوچەکەرە مجیێنە و جۆگەلێش بەستێنە.
هاموڵاتیێ ناوچەکەی و ژیوگەپارێزێ داواشان جە لایەنە پەیوەندیدارەکێ ئێرانی جە ناوچەکەنە کەردەن، تا بەزوویی هەوڵ پەی پاککەردەی نەوتەکێ بڎانێ. بەڵام تا ئیسە ئا لایەنێ هیچ و هەوڵ و تەقەلایێشان پەی پاکەردەی ژیوگەکەی جە نەوتە خامەکێ نەڎان و ئانەیچە ناڕەزایەتی ژیوگەپارێزەکا و هاموڵاتیانو ناوچەکەیش ونەکەوتەنەوە.
